Coba jelasin Peristiwa dari 13 Oktober dalam bahasa melayu dong

54 - Claudius diracun oleh isterinya Agrippina yang Lebih Muda, menjadikan anaknya Nero sebagai Maharaja Rom seterusnya.

1307 - Beribu anggota Kesatria Templar (gambar mohor) ditahan serentak oleh ejen Raja Philippe IV dari Perancis dan kemudian diseksa untuk "mengaku" bidaah.

1773 - Ahli astronomi Perancis Charles Messier menemui Galaksi Pusaran (gambar), suatu galaksi pilin reka bentuk besar saling bertindak yang terletak di buruj Canes Venatici.

1792 - Perletakan batu pertama untuk Rumah Putih.

1843 - B'nai B'rith, pertubuhan perkhidmatan tertua Yahudi yang masih beroperasi, ditubuhkan di Bandar Raya New York.

1884 - Balai Cerap Diraja di Greenwich, London, dipilih sebagai meridian longitud Waktu Sejagat, mempopularkan Waktu Min Greenwich.

1943 - Perang Dunia Kedua: Kerajaan baru Itali pimpinan Jeneral Pietro Badoglio memilih untuk menyertai Pihak Berikat dan mengisytiharkan perang terhadap Kuasa Paksi.

1965 - Akhbar Berita Harian melaporkan Kampung Batu Lima, Mukim Alai, Melaka Tengah telah diserang oleh Orang minyak selama beberapa malam di antara jam 1 hingga 3 pagi.

1994 - Pelayar web Mosaic Netscape 0.9, kemudiannya dipanggil Netscape Navigator dilancarkan.

2006 - Vladimir Kramnik mengalahkan Veselin Topalov untuk menjadi juara catur dunia disatukan dalam masa 13 tahun.

2006 - Menteri Luar Korea Selatan, Ban Ki-moon disahkan sebagai Setiausaha Agung Pertubuhan Bangsa-Bangsa Bersatu bermula 2007.

2007 - Sheikh Muszaphar Shukor selamat tiba di Stesen Angkasa Antarabangsa dengan kapal angkasa Soyuz TMA-11 dan menjadi angkasawan Islam pertama yang menyambut Hari Raya Aidilfitri di angkasa lepas.

2009 - Di bawah skim One Laptop Per Child, Uruguay menjadi negara pertama membekalkan setiap pelajar sekolah rendah dengan sebuah komputer riba (gambar).

2010 - Kesemua 33 pelombong di bawah Gurun Atacama berhampiran Copiapó, Chile berjaya diselamatkan (gambar) selepas terperangkap selama 69 hari.

2011 - Raja Bhutan Jigme Khesar Namgyel Wangchuck berkahwin dengan orang kebanyakan, Jetsun Pema.

2011 - Banjir berterusan di Thailand mengorbankan sekurang-kurangnya 283 orang.

2016 - Raja (Rama X) Maha Vajiralongkorn, anakanda Raja Bhumibol Adulyadej,  menaiki takhta selepas kemangkatan ayahandanya pada 13 Oktober 2016.

2016 - Pemuzik terkenal, Bob Dylan diumumkan penerima Anugerah Nobel Literature Prize 2016 yang menjadikannya sebagai orang pertama menerima anugerah tersebut.